Diari Oficial de la Generalitat Valenciana


Sumari del DOGV 3074, del 09-09-1997 (1997/9289)

ORDRE de 13 de juny de 1997, de la Conselleria de Cultura, Educació i Ciència, per la qual es resolen els expedients d'incorporació, renovació i pròrroga dels concerts educatius amb els centres privats.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3074

Data del DOGV
:   09-09-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/9289


Data del document
:   13-06-1997

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 13 de juny de 1997, de la Conselleria de Cultura, Educació i Ciència, per la qual es resolen els expedients d'incorporació, renovació i pròrroga dels concerts educatius amb els centres privats.  
Examinats els expedients incoats a instància dels titulars dels centres docents privats sobre incorporació, renovació o pròrroga de concerts educatius, segons el que s'assenyala en el Reglament de Normes Bàsiques sobre Concerts Educatius i l'Ordre de la Conselleria de Cultura, Educació i Ciència, de 23 de desembre de 1996 (DOGV de 10 de gener de 1997).  
Examinades les sol·licituds d'autorització i concert provisionals per a impartir un cicle d'Educació Secundària Obligatòria, en els termes establits en la disposició transitòria setena del Reial Decret 1.004/1991, de 14 de juny, així com les sol·licituds d'autorització i concert per a anticipar el 2n cicle d'Educació Secundària Obligatòria.  
Ateses les consignacions pressupostàries existents en les línies de subvenció, previstes en els vigents pressupostos de la Generalitat Valenciana per al finançament amb fons públics dels ensenyaments que s'han d'impartir als centres docents privats acollits al règim de concerts educatius.  
Vist que les direccions territorials de Cultura i Educació han tramitat aquests expedients; que la Inspecció Educativa i els directors territorials de Cultura i Educació han emés els informes preceptius, i que la Direcció General de Centres Docents, després de l'audiència prèvia a l'interessat, ha elevat la proposta corresponent.  
Atesos la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; la Llei Orgànica 9/1995, de 20 de novembre, de la Participació, Evaluació i el Govern dels Centres Docents, i el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994 d'1 de juliol (BOE de 28 de juliol),  
Vistos la Llei Orgànica Reguladora del Dret a l'Educació; el Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, modificat pel Reial Decret 139/1989, de 10 de febrer, i l'Ordre de la Conselleria de Cultura, Educació i Ciència, de 23 de desembre de 1996.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Aprovar o desestimar, segons el que s'estableix per a cadascun dels casos en la columna "Resolució" de l'annex I d'aquesta ordre, les sol·licituds formulades pels titulars dels centres sobre les següents matèries:  
a) Accés al règim de concerts educatius.  
b) Renovació dels concerts educatius subscrits al seu dia amb la Conselleria de Cultura, Educació i Ciència  
c) Autorització i concert provisionals per a un cicle d'Educació Secundària Obligatòria.  
d) Anticipació en la implantació de l'Educació Secundària Obligatòria.  
Tot aixó, referit als nivells o etapes, nombre d'unitats expressades i pels motius, en el supòsit de desestimació, que hi indiquem.  
Segon  
Aprovar la pròrroga, per un any, dels concerts educatius del nivell d'Educació Primària i Formació Professional de primer grau vigents fins el 31 d'agost d'enguany, en els centres docents privats amb classificació provisional o condicionada assenyalats en l'annex II, amb el nombre d'unitats especificades en aquest annex, d'acord amb el que estableix la disposició addicional primera 2, del Reglament de Normes Bàsiques sobre Concerts Educatius, segons la redacció que en fa el Reial Decret 139/1989, de 10 de febrer.  
En el supòsit que es desestime la pròrroga o es prorrogue el concert educatiu per un nombre menor d'unitats que el sol·licitat per la titularitat del centre, se n'hi indica la causa.  
Tercer  
D'acord amb el que preveu l'apartat seté, la disposició transitòria cinquena i la disposició addicional primera de l'Ordre de 23 de desembre de 1996, de la Conselleria de Cultura, Educació i Ciència (DOGV de 10 de gener de 1997), els concerts que es formalitzen per aprovació de aquesta disposició (a excepció de les pròrrogues anuals)  
tindran les següents característiques i durada:  
- Eduació Primària, Especial i Educació Secundària Obligatòria: concert de règim general quadriennal, a partir del curs acadèmic 1997/98.  
- Eduación Preescolar/Infantil 2n cicle, BUP/ Batxillerat LOGSE i cicles formatius: concert de règim singular, quadriennal, a partir del curs acadèmic 1997/98  
- Formació Professional de 1r grau: concert de règim general amb dos anys de durada aplicat als següents ensenyaments:   
Curs 1997/98: 1r i 2n de Formació Profesional de primer grau.  
Curs 1998/99: 2n curs de Formació Professional de primer grau.  
- Formació Professional de 2n grau: concert de règim singular amb tres anys de durada, aplicat als següents ensenyaments:   
Curs 1997/98: Formació Professional de 2n grau.  
Curs 1998/99: 2n i 3r de Formació Professional de segon grau, en règim d'ensenyaments especialitzats i cursos 1r y 2n de Formació Professional de segon grau de règim general.  
Curs 1999/2000: Cursos 2n i 3r de Formació Professional de segon grau, segons es tracte d'ensenyaments de règim general o especialitzats.  
Quart  
Les incorporacions, renovacions i pròrrogues que s'acorden per aquesta ordre hauran de formalitzar-se en els corresponents documents administratius, d'acord amb els models aprovats per l'Ordre de la Conselleria de Cultura, Eduació i Ciència de 14 d'abril de 1997, en els 15 dies següents a la publicació d'aquesta ordre, a les dependències de la direcció territorial corresponent. A aquest efecte, els directors territorials de Cultura i Educació hauran de notificar a les persones interessades el dia i l'hora en què hagen de subscriure el document administratiu, que haurà de ser firmat pel director territorial de Cultura i Educació corresponent i el titular del centre docent privat o persona que n'exercisca la representació legal  
.  
Si el titular del centre docent, sense causa justificada, no subscriu el document administratiu el dia notificat, hi perdrà el dret.  
Disposició addicional  
Aquesta ordre, per la qual es resolen els expedients d'incorporació, renovació, i pròrroga dels concerts educatius, caldrà que siga inscrita en el Registre de Centres Docents de la Comunitat Valenciana.  
Contra aquest ordre, que posa fi a la via administrativa, l'interesat podrà interposar recurs contencios administratiu, davant el Tribunal Superior de Justicia de la Comunitat Valenciana, en el termini de dos mesos comptadors a partir del dia seguent al de la suea publicació al Diari Oficial de la Generalitat Valenciana, segons l'article 58.1 de la Llei Reguladora de la Jurisdicció Contenciosa Administrativa, sense perjudici de que interpose cuansevol altre que estime procedent. L'interposició del recurs procedira previa comunicació al conseller de Cultura, Educació i Ciència tal com exigeix el article 110.3 de la Llei 30/92.  
València, 13 de juny de 1997  
El conseller de Cultura, Educació i Ciència  
FRANCISCO E. CAMPS ORTIZ  
RESOLUCIONS RELATIVES A L'ANNEX I  
NOTA: Les lletres entre parèntesis indiquen la resolució de l'expedient, referides al nivell o etapa de la columna esquerra imediata.  
(A) S'estima l'accés al concert educatiu en aquest nivell/etapa amb les unitats que s'assenyalen per al quadrienni 1997/98 - 2000/01.  
(B) Es desestima l'accés al concert educatiu en aquest nivell/etapa.  
(C) S'estima la renovació del concert educatiu en aquest nivell/etapa amb les unitats que s'asenyalen i amb la durada que per a cadascun estableix l'apartat tercer de aquesta Ordre.  
(D) Es desestima la reovaciódel concert educatiu en aquest nivell/etapa.  
(E) Transformació d'unitats concertades de FP o BUP en unitats de segon cicle d'ESO o Batxillerat, la anticipació dels quals s'autoritza, sense perjudici del que s'estableix en la disposició final tercera de la Llei Orgànica 9/1995, de 20 de novembre, de la Participació, Evaluació i el Govern dels Centres Docents, que modifica els apartats 5, 6 i 8 de la disposició transitòria tercera de la LOGSE, en allò que es refereix al nombre màxim d'unitats de cicles formatius i Batxillerat que el centre prodrà tenir concertades o, si s'escau, subjectes de conveni. En tot cas, es computaran en funció de les que el centre tenia concertades en les nivells de FP i/o BUP en el moment de l'entrada en vigor de la LOGSE.  
(F) S'estima la sol·licitud d'autorització i concert provisional per a impartir ensenyaments de primer cicle d'ESO durant el curs 1997/98.  
(G) Es desestima la solicutd de autorització i concert provisional per a impartir ensenyaments de primer cicle d'ESO durant el curs 1997/98.  
(H) S'estima la sol·licitud d'implantació anticipada del tercer i/o quart curs d'ESO.  
(I) Es desestima la sol·licitud d' implantació anticipada del tercer i/o quart curs d'ESO.  
(J) S'estima, o prorroga, en el seu cas, la solicitud d'autorització provisional i anticipació del segon cicle d'ESO durant el curs 1997/98.  
MOTIVACIONS RELATIVES A L'ANNEX I  
NOTA: Els números entre parèntesis indiquen la causa, si s'escau, de la reducció d'unitats d'ofici o la denegació total o parcial de la sol·licitud, segons el que s'estableix en l'article 24.1 del Reial Decret 2.377/1985, de 18 de desembre, i que s'expressen a continuació:  
(1) La matrícula del centre i la relació alumnes/professor en aquest nivell només justifiquen el concert per a les unitats que s'hi indiquen. (article 16 del Reial Decret 2377/1985, de 18 de desembre).  
(2) Insuficiència de crèdit pressupostari disponible. (article 24.2 del Reial Decret 2377/1985, de 18 de desembre).  
(3) Les necessitats d'escolarització de la zona són ateses pels centres docents finançats amb fons públics, sense que la incorporació/ampliació sol·licitada cobrisca necessitats d'escolarització (article 48.3 de la LODE).  
(4) Unitats no autoritzades. (article 5 del Real Decret 2377/1985, de 18 de desembre).  
(5) La continuïtat o l'accés al règim de concerts educatius dels centres que imparteixen ensenyaments no obligatoris es basen en les disposicions addicionals tercera de la LODE i sisena del Reglament de Normes Bàsiques sobre Concerts Educatius, en virtut de les quals només escau concertar els centres i unitats que percebien subvenció a l'entrada en vigor d'aquella Llei Orgànica.  
(6) L'acces al concert educatiu per a aquest nivell haurà de sol·licitar-se durant el mes de gener anterior al curs de la seua implantació efectiva. (article 19 del Reial Decret 78607287, de 18 de desembre).  
(7) Les caracteristiques de l'alumnat amb necessitats educatives especials es corresponen amb la clasificació de l'unitat/s que figuren el l'annex.  
RESOLUCIONS RELATIVES A L'ANNEX II  
NOTA: Les lletres entre pàrentesis indiquen la resolució de l'expedient en relació amb el nivell o etapa de la columna esquerra imediata.  
(A) S'estima la sol·licitud de pròrroga del concert educatiu en aquest nivell/etapa amb les unitats que s'assenyalen per al curs 1997/98  
(B) Es desestima la sol·licitud de pròrroga del concert educatiu en aquest nivell/etapa.  
MOTIVACIONS RELATIVES A L'ANNEX II  
NOTA: Els números entre parèntesis indiquen la causa, si s'escau, de la reducció d'unitats o la denegació total o parcial de la sol·licitud, segons s'estableix en l'article 24.1 del Reial Decret 2.377/1985, de 18 de desembre, i que s'expressen a continuació:  
(1) La matrícula del centre i la relació alumnes/professor en aquest nivell només justifiquen el concert per a les unitats que s'hi indiquen. ( article 16 del Reial Decret 2377/1985, de 18 de desembre).  
(2) Escau la pròrroga anual del concert, per compte de la renovació sol·licitada, d'acord amb la disposició addicional primera, 2, del Reial Decret 2.377/1985, modificat pel Reial Decret 139/1989, de 10 de febrer (BOE d'11 de febrer).  
(3) D'acord amb les condicions establertes en l'aprovació del cessament progressiu de l'autorització del centre.  
(4) Unitats no autoritzades. (article 5 del Reial Decret 2377/1985, de 18 de desembre).  
(5) Insuficiencia de credit presupostari disponible. (article 24.2 del Rail Decret 2377/1985, de 18 de desembre).